Source: http://www.legex.ro/Legea-196-1998-15465.aspx
Timestamp: 2020-01-26 19:03:59+00:00
Document Index: 18352706

Matched Legal Cases: ['articolul 38', 'articolul 2', 'articolul 18', 'articolul 19', 'articolul 20', 'articolul 21', 'articolul 22', 'articolul 23', 'articolul 24', 'articolul 25', 'articolul 26', 'articolul 28', 'articolul 29', 'articolul 33', 'articolul 34', 'articolul 36', 'articolul 3', 'articolul 4', 'articolul 5', 'articolul 9', 'articolul 11', 'articolul 14', 'articolul 15', 'articolul 16', 'articolul 17', 'Articolul 11', 'Articolul 14', 'Articolul 15', 'Articolul 16', 'Articolul 17', 'Articolul 19', 'Articolul 20', 'articolul 21', 'Articolul 22', 'Articolul 28', 'Articolul 29', 'Articolul 33', 'Articolul 34']

Legea 196/1998 | Legislatie gratuita
Legea 196 1998 modifica articolul 38 din actul OUG 82 1997
Legea 196 1998 modifica articolul 2 din actul OUG 82 1997
Legea 196 1998 modifica articolul 18 din actul OUG 82 1997
Legea 196 1998 modifica articolul 19 din actul OUG 82 1997
Legea 196 1998 modifica articolul 20 din actul OUG 82 1997
Legea 196 1998 modifica articolul 21 din actul OUG 82 1997
Legea 196 1998 modifica articolul 22 din actul OUG 82 1997
Legea 196 1998 modifica articolul 23 din actul OUG 82 1997
Legea 196 1998 modifica articolul 24 din actul OUG 82 1997
Legea 196 1998 modifica articolul 25 din actul OUG 82 1997
Legea 196 1998 modifica articolul 26 din actul OUG 82 1997
Legea 196 1998 modifica articolul 28 din actul OUG 82 1997
Legea 196 1998 modifica articolul 29 din actul OUG 82 1997
Legea 196 1998 modifica articolul 33 din actul OUG 82 1997
Legea 196 1998 modifica articolul 34 din actul OUG 82 1997
Legea 196 1998 modifica articolul 36 din actul OUG 82 1997
Legea 196 1998 aproba OUG 82 1997
Legea 196 1998 modifica articolul 3 din actul OUG 82 1997
Legea 196 1998 modifica articolul 4 din actul OUG 82 1997
Legea 196 1998 modifica articolul 5 din actul OUG 82 1997
Legea 196 1998 modifica articolul 9 din actul OUG 82 1997
Legea 196 1998 modifica articolul 11 din actul OUG 82 1997
Legea 196 1998 modifica articolul 14 din actul OUG 82 1997
Legea 196 1998 modifica articolul 15 din actul OUG 82 1997
Legea 196 1998 modifica articolul 16 din actul OUG 82 1997
Legea 196 1998 modifica articolul 17 din actul OUG 82 1997
Legea 196 1998 promulgat de Decretul 365 1998
LEGE Nr. 196 din 27 octombrie 1998
pentru aprobarea Ordonantei de urgenta a Guvernului nr. 82/1997 privind regimul accizelor si al altor impozite indirecte
ACT PUBLICAT IN: MONITORUL OFICIAL NR. 417 din 5 noiembrie 1998
Se aproba Ordonanta de urgenta a Guvernului nr. 82 din 23 decembrie 1997 privind regimul accizelor si al altor impozite indirecte, publicata in Monitorul Oficial al Romaniei, Partea I, nr. 380 din 29 decembrie 1997, cu modificarile ulterioare, precum si cu urmatoarele modificari si completari:
1. Litera d) a articolului 2 va avea urmatorul cuprins:
"d) alte produse si grupe de produse, nominalizate in anexa nr. 2 la prezenta ordonanta de urgenta."
2. Titlul sectiunii a II-a va avea urmatorul cuprins:
"Accize pentru alcoolul etilic alimentar, bauturile alcoolice si orice alte produse destinate industriei alimentare sau consumului, care contin alcool etilic alimentar"
3. Literele a) - d) ale articolului 3 vor avea urmatorul cuprins:
"a) alcoolul etilic alimentar, produsele obtinute pe baza de alcool etilic alimentar si bauturile alcoolice obtinute din distilate de cereale
In subgrupa alcool etilic alimentar, produse obtinute pe baza de alcool etilic alimentar si bauturi alcoolice obtinute din distilate de cereale sunt cuprinse urmatoarele: alcool etilic alimentar, vodca, rom, lichioruri, rachiuri pe baza de alcool etilic alimentar, whisky, gin, rom si rachiuri din trestie de zahar, alte bauturi alcoolice spirtoase, precum si orice alte produse care contin alcool etilic alimentar, destinate industriei alimentare sau consumului, care au o concentratie alcoolica mai mare de 0,5% in volum.
Alcool etilic alimentar este alcoolul etilic rafinat, obtinut prin fermentarea alcoolica a lichidelor zaharoase rezultate din materii prime agricole de origine vegetala, urmata de distilare si de rafinare, avand concentratia alcoolica minima de 95,5% in volum;
b) bauturile alcoolice naturale
In subgrupa bauturilor alcoolice naturale sunt cuprinse: tuica si rachiurile naturale care se obtin prin distilarea sau redistilarea, dupa caz, a lichidelor zaharoase fermentate din fructe, a drojdiei de vin, a tescovinei de struguri si a vinului. In aceasta subgrupa sunt cuprinse si distilatul din vin si orice alte distilate din fructe, destinate fabricarii bauturilor alcoolice naturale.
Distilatul din vin reprezinta produsul obtinut prin distilarea vinului, care se foloseste pentru producerea vinarsului si a rachiului din vin;
c) vinurile si produsele pe baza de vin
In subgrupa vinuri si produse pe baza de vin sunt cuprinse: vinurile spumoase, vinurile nespumoase si alte produse pe baza de vin. Vinul este bautura obtinuta exclusiv prin fermentarea alcoolica, completa sau partiala, a strugurilor proaspeti, zdrobiti sau nezdrobiti, ori a mustului de struguri.
Prin vinuri spumoase se intelege vinurile cu continut in dioxid de carbon de origine exogena, care dezvolta in sticlele in care sunt imbuteliate, ca produs finit, o presiune de minimum 2,5 bari la temperatura de 20 grade C.
In categoria vinuri spumoase se include si sampania cu un continut in dioxid de carbon de origine total endogena, obtinuta prin fermentarea secundara a vinului apt pentru consum, si care dezvolta in sticlele in care este imbuteliat, ca produs finit, o presiune de minimum 3,5 bari la temperatura de 20 grade C.
Vinurile nespumoase sunt vinuri de consum curent si vinuri de marca, altele decat cele cuprinse in categoria vinurilor spumoase.
Din punct de vedere al regimului accizelor, in categoria vinurilor nespumoase sunt incluse si vinurile care dezvolta in sticlele in care sunt imbuteliate, ca produs finit, o presiune de minimum 1 bar la temperatura de 20 grade C.
La alte produse pe baza de vin, in intelesul prezentei ordonante de urgenta, se includ vermuturile si alte vinuri din struguri, aromate cu plante sau cu substante aromatizante, cu o concentratie de pana la 22% volum alcool, alte bauturi fermentate din sucuri de fructe si hidromel, precum si amestecuri de bauturi fermentate si bauturi nealcoolice.
Produsele din subgrupa vinuri si produse pe baza de vin, cu o concentratie alcoolica de peste 22% volum alcool, sunt supuse aceluiasi regim de accize ca si bauturile definite la art. 3 lit. a);
d) berea
Berea este produsul obtinut prin fermentarea alcoolica a mustului preparat din malt, cereale nemaltificate, zahar, hamei, produse de hamei, apa, cu adaos de drojdie si preparate enzimatice.
In subgrupa bere sunt cuprinse toate sortimentele de bere obtinute potrivit prevederilor alin. 1, precum si sortimentele de bere realizate in amestec cu bauturi alcoolice sau nealcoolice, cu o concentratie alcoolica in volum cuprinsa intre 0,5% si 10% .
Sortimentele de bere cu o concentratie alcoolica in volum de peste 10%, realizate din bere in amestec cu alte bauturi alcoolice, sunt supuse aceluiasi regim de accize ca si bauturile definite la art. 3 lit. a)."
4. Litera d) a alineatului 4 al articolului 4 va avea urmatorul cuprins:
"d) agentii economici, pentru cantitatile de produse supuse accizelor, acordate ca dividende sau ca plata in natura actionarilor, asociatilor si, dupa caz, persoanelor fizice, precum si pentru produsele proprii consumate pentru reclama si publicitate."
5. Prima si a doua liniuta de la alineatul 1 al articolului 5 vor avea urmatorul cuprins:
"- ECU pe hectolitru alcool pur - pentru produsele cuprinse la nr. crt. 1 si 2 din anexa nr. 1 la prezenta ordonanta de urgenta;
- ECU pe hectolitru/1 grad alcoolic - pentru produsele cuprinse la nr. crt. 3 si 4 din anexa nr. 1 la prezenta ordonanta de urgenta."
6. Prima si a doua liniuta de la alineatul 2 al articolului 5 vor avea urmatorul cuprins:
"- cantitatea de alcool pur continuta - pentru produsele prevazute la nr. crt. 1 si 2 din anexa nr. 1 la prezenta ordonanta de urgenta;
- cantitatea de bauturi, exprimata in hectolitri, multiplicata cu numarul de grade alcoolice continut - pentru produsele prevazute la nr. crt. 3 si 4 din anexa nr. 1 la prezenta ordonanta de urgenta."
7. Alineatul 3 al articolului 5 va avea urmatorul cuprins:
"Sumele fixe care reprezinta accizele datorate pe produse si pe grupe de produse sunt stabilite in anexa nr. 1 la prezenta ordonanta de urgenta."
8. Titlul sectiunii a III-a va avea urmatorul cuprins:
"Accize pentru produsele din tutun"
9. Alineatul 2 al articolului 9 va avea urmatorul cuprins:
"Cuantumul accizei specifice este prevazut in anexa nr. 1 la prezenta ordonanta de urgenta."
10. Articolul 11 va avea urmatorul cuprins:
Pentru produsele din tutun, altele decat tigaretele, se datoreaza bugetului de stat accize specifice, stabilite in ECU pe unitatea de masura, prevazute in anexa nr. 1 la prezenta ordonanta de urgenta."
11. Titlul sectiunii a IV-a va avea urmatorul cuprins:
"Accize pentru produsele petroliere"
12. Articolul 14 va avea urmatorul cuprins:
Pentru carburantii auto se datoreaza bugetului de stat accize stabilite in ECU pe tona de produs finit, prevazute in anexa nr. 1 la prezenta ordonanta de urgenta."
13. Titlul sectiunii a V-a va avea urmatorul cuprins:
"Accize pentru alte produse si grupe de produse"
14. Articolul 15 va avea urmatorul cuprins:
Sunt supuse regimului accizelor produsele si grupele de produse prevazute in anexa nr. 2 la prezenta ordonanta de urgenta."
15. Articolul 16 va avea urmatorul cuprins:
Platitori de accize pentru produsele prevazute in anexa nr. 2 la prezenta ordonanta de urgenta sunt agentii economici - persoane juridice, asociatii familiale si persoane fizice autorizate - care produc sau importa si comercializeaza astfel de produse.
Platitori de accize sunt si persoanele fizice care introduc in tara bunuri de natura celor prevazute la nr. crt. 8 din anexa nr. 2 la prezenta ordonanta de urgenta."
16. Articolul 17 va avea urmatorul cuprins:
Agentii economici care comercializeaza bunuri de natura celor prevazute in anexa nr. 2 la prezenta ordonanta de urgenta, provenite de la persoane fizice, inclusiv bunurile amanetate de catre persoanele fizice, care au devenit proprietatea caselor de amanet, sunt obligati sa retina si sa verse la bugetul de stat accizele stabilite, potrivit prezentei ordonante de urgenta, cu exceptia bunurilor prevazute la nr. crt. 8 din anexa nr. 2 la prezenta ordonanta de urgenta."
17. Partea introductiva a articolului 18 va avea urmatorul cuprins:
Accizele preced taxa pe valoarea adaugata si se calculeaza o singura data, prin aplicarea cotelor procentuale, prevazute in anexa nr. 2 la prezenta ordonanta de urgenta, asupra bazei de impozitare, care reprezinta:"
18. Articolul 19 va avea urmatorul cuprins:
Pentru cafea, cafea cu inlocuitori si cafea solubila, inclusiv amestecuri cu cafea solubila, accizele se calculeaza prin aplicarea sumelor fixe, stabilite in ECU pe unitatea de masura, prevazute in anexa nr. 2 la prezenta ordonanta de urgenta, asupra cantitatilor produse sau importate."
19. Articolul 20 va avea urmatorul cuprins:
Din accizele datorate bugetului de stat pentru cafeaua obtinuta prin prajirea cafelei verzi se deduc, pe baza de documente justificative, accizele platite in vama sau la achizitionarea de la terti pentru cafeaua verde.
Principiile deducerii accizelor se aplica si in cazul sortimentelor de cafea obtinute prin amestecul diferitelor tipuri de cafea naturala, pentru care au fost platite accize, cu alti inlocuitori de cafea.
In acest caz, din accizele datorate bugetului de stat pentru sortimentele de cafea cu inlocuitori se deduc, pe baza de documente justificative, accizele platite cu ocazia achizitionarii cafelei introduse in prelucrare."
20. Alineatul 2 al literei a) a articolului 21 va avea urmatorul cuprins:
"In cazul in care agentii economici care efectueaza operatiuni de export cumpara de la producatorii interni, in vederea vanzarii la export, produse supuse accizelor, acestia pot solicita in termen de cel mult 60 de zile de la data efectuarii exportului, organelor fiscale teritoriale, pe baza documentelor justificative, restituirea accizelor aferente produselor finite exportate, iar acestea sunt obligate sa le restituie sumele in cel mult 30 de zile de la depunerea documentelor. In caz contrar, Ministerul Finantelor va plati penalitati in aceleasi conditii si in acelasi cuantum cu cele datorate de agentii economici pentru neplata in termen a accizelor;"
21. La articolul 21, litera d) se modifica, iar dupa litera e) se introduce litera f), cu urmatorul cuprins:
"d) bunurile din import, provenite din donatii sau finantate direct din imprumuturi nerambursabile, precum si din programe de cooperare stiintifica si tehnica, acordate de guverne straine, organisme internationale si organizatii nonprofit si de caritate institutiilor de invatamant si de cultura, ministerelor, altor organe ale administratiei publice;"
"f) bunurile prevazute la nr. crt. 8 din anexa nr. 2 la prezenta ordonanta de urgenta, constituite ca aport in natura sau achizitionate din aportul in numerar al investitorilor la capitalul social ori la majorarea acestuia."
22. Articolul 22 va avea urmatorul cuprins:
Pentru produsele prevazute la art. 21 lit. a) alin. 2, lit. b) si lit. g), scutirea se acorda prin restituirea accizelor platite la achizitionarea acestora, pe baza documentelor justificative si numai pentru cantitatile folosite cu destinatiile expres mentionate in prezenta ordonanta de urgenta."
23. Litera b) a articolului 23 va avea urmatorul cuprins:
"b) data efectuarii formalitatilor de receptie a alcoolului etilic alimentar, rezultat din procesare, de catre beneficiarul prestatiei, la prestatorul de servicii."
24. Alineatele 2 si 3 ale articolului 24 vor avea urmatorul cuprins:
"Impozitul datorat preceda taxa pe valoarea adaugata si se calculeaza prin aplicarea sumelor stabilite in lei pe unitatea de masura, potrivit anexei nr. 3 la prezenta ordonanta de urgenta, asupra cantitatilor livrate.
Impozitul se corecteaza prin hotarare a Guvernului, la propunerea Ministerului Finantelor, in functie de modificarile intervenite in nivelul preturilor la import si al celor cu ridicata."
25. Alineatul 5 al articolului 25 va avea urmatorul cuprins:
"Platitori ai acestor taxe sunt societatile comerciale si regiile autonome inregistrate legal in Romania si autorizate pe baza de licenta sa organizeze si sa exploateze astfel de jocuri."
26. Alineatul 2 al articolului 26 va avea urmatorul cuprins:
"Valoarea in lei a accizelor si a impozitelor datorate bugetului de stat, stabilite potrivit prezentei ordonante de urgenta in ECU pe unitatea de masura, se determina prin transformarea sumelor exprimate in ECU la cursul de schimb valutar, stabilit de Banca Nationala a Romaniei in penultima zi lucratoare a saptamanii. Acest curs se utilizeaza pe toata durata saptamanii urmatoare."
27. Articolul 28 va avea urmatorul cuprins:
Toti agentii economici platitori de accize sau de alte impozite indirecte, reglementate prin prezenta ordonanta de urgenta, sunt obligati ca, in baza unei declaratii scrise, sa se inregistreze ca platitori de astfel de impozite la organele fiscale teritoriale. Organele fiscale teritoriale au obligatia sa atribuie fiecarui platitor un cod special si sa remita agentilor economici, in termen de 15 zile de la data primirii declaratiei, instiintarea de luare in evidenta ca platitori de astfel de impozite indirecte si codul atribuit."
28. Articolul 29 va avea urmatorul cuprins:
Pentru anumite produse pentru care se datoreaza accize la bugetul de stat Guvernul poate institui, prin hotarare, in mod treptat, regimul de supraveghere fiscala."
29. Articolul 33 va avea urmatorul cuprins:
Neplata accizelor, a impozitului la titeiul si la gazele naturale din productia interna, precum si a taxei pentru jocurile de noroc, la termenele stabilite, atrage calcularea majorarilor de intarziere, conform legii.
In cazuri justificate, Ministerul Finantelor poate aproba esalonarea sau amanarea platii accizelor, a impozitului la titeiul si la gazele naturale din productia interna, dupa caz, precum si esalonarea sau amanarea la plata a majorarilor de intarziere."
30. Articolul 34 va avea urmatorul cuprins:
Constatarea, controlul, sanctionarea, urmarirea, incasarea si executarea silita a accizelor si a celorlalte impozite indirecte, prevazute in prezenta ordonanta de urgenta, precum si a majorarilor de intarziere aferente se efectueaza conform reglementarilor legale in materie."
31. Alineatul 1 al articolului 36 va avea urmatorul cuprins:
"Ministerul Finantelor va emite, in termen de 60 de zile de la publicarea prezentei ordonante de urgenta in Monitorul Oficial al Romaniei, Partea I, norme metodologice privind tehnica de calcul si formularistica necesare pentru accize si alte impozite indirecte, pentru impozitul la titeiul si la gazele naturale din productia interna si pentru taxa pentru jocurile de noroc."
32. Alineatul 2 al articolului 38 va avea urmatorul cuprins:
"Pe aceeasi data se abroga prevederile Legii nr. 42/1993 privind accizele la produsele din import si din tara, precum si impozitul la titeiul din productia interna si gazele naturale, republicata in Monitorul Oficial al Romaniei, Partea I, nr. 286 din 11 decembrie 1995, precum si orice alte dispozitii contrare."
33. Anexa nr. 2 se completeaza cu punctul 16, cu urmatorul cuprins:
"16. Arme de vanatoare si arme de uz
individual, altele decat cele de uz
militar sau de sport 50 -"
Aceasta lege a fost adoptata de Camera Deputatilor in sedinta din 28 septembrie 1998, cu respectarea prevederilor art. 74 alin. (2) din Constitutia Romaniei.
Aceasta lege a fost adoptata de Senat in sedinta din 29 septembrie 1998, cu respectarea prevederilor art. 74 alin. (2) din Constitutia Romaniei.
COMENTARII la Legea 196/1998
Momentan nu exista niciun comentariu la Legea 196 din 1998
Alte acte pe aceeaşi temă cu Legea 196/1998
Decretul 365 1998
privind promulgarea Legii pentru aprobarea Ordonantei de urgenta a Guvernului nr. 82/1997 privind regimul accizelor si al altor impozite indirecte